
Skandinaviens  Stjerne 

ORGAN  FOR  JESU   KRISTI   KIRKE  AF 
SIDSTE  DAGES  HELLIGE 

HIMLENE  FORKYNDER  GUDS  HERLIGHED 


NUMMER    12 


15.  JUNI  1920  69.  aargang 


TEMPLET  I  SALT  LAKE  CITY. 

(TEMPLETS  INDRE.) 

I  Nr.  10  af  »Stjernen«  gav  vi  i  lette  Rids  det  store  Tempels 
Historie;  tilbage  staar  at  give  en  lille  Beskrivelse  af  Bygnin- 
gen. 

Hvorledes  Templet  ser  ud  i  det  Ydre  kan  enhver  danne  sig 
et  Begreb  om  ved  at  se  Billedet  i  Nr.  10,  og  vi  vil  ikke  indlade 
os  paa  at  beskrive  de  arkitektoniske  Enkeltheder,  men  kun 
sige,  at  alt  i  det  Ydre  som  i  det  Indre  har  sin  symbolske  Be- 
tydning, saa  Bygningen  vil  tale  til  enhver,  der  vil  oplade  sit 
Sind,  ikke  alene  ved  sin  Skønhed,  men  ved  den  underliggende 
dybe  Symbolik. 

Det  mest  karakteristiske  Værelse  i  underste  Etage  er  Bap- 
tisteriet —  Døbeværelset  — ,  i  hvilket  den  store  Døbefont 
staar,  hvilende  paa  tolv  bronzerede  Malmokser  med  forsøl- 
vede Horn.  Okserne  staar  i  en  cirkelrund  Fordybning  i  Gul- 
vet. (Se  iøvrigt  Billedet). 

At  Baptisteriet  er  anbragt  i  nederste  Etage  skyldes  ikke  Be- 
kvemmelighedshensyn  alene.  Naar  der  udføres  Daab  i  Temp- 
let, er  det  i  Almindelighed  Daab  for  de  Døde.  Derfor  har 


178 

Fontens  Beliggenhed  sin  dybe  symbolske  Betydning,  hør 
hvad  Herrens  Profet  siger: 

»Døbefonten  blev  oprettet  som  et  Billede  af  Graven,  og  det 
blev  befalet,  at  den  skulde  være  paia  et  Sted  underneden  det, 
hvor  de  levende  plejede  at  samles  for  saaledes  at  fremstille 
de  levende  og  de  døde.« 

I  nederste  Etage  findes  ogsaa  et  Værelse,  som  vi  for  Nem- 
heds Skyld  kalder  Det  nederste  Forelæsnings-Værelse.  Det  er 
holdt  i  afdæmpede  Farver  og  er  uden  Luksus  i  nøgen  Retning. 
Fra  det  træder  man  gennem  en  pragtfuld,  rundbuet  Portal 
ind  i  et  nyt  Værelse  af  samme  Størrelse,  men  helt  forskelligt 
fra  det  foregaaende.  Loft  og  Vægge  er  her  dækkede  af  Male- 
rier. Paa  Loftet,  Himlen  med  Skyer,  Solen,  Maanen  og  Stjer- 
nerne, paa  Væggene  Landskaber  af  sjælden  Skønhed:  Grotter 
og  mosbløde  Dale,  Søer  og  Bække,  Træer  og  Vinranker,  Blom- 
ster, Insekter,  Fugle  og  firføddede  Dyr,  kort  sagt  Jorden  i  al 
sin  Skønhed  —  som  den  var  før  Faldet.  Alt  er  Fred  og  Har- 
moni, Dyrene  lever  i  Venskab  og  Fuglene  i  Fred  med  hin- 
anden, alt  aander  yndig  Hvile  og  Ro.  Vi  er  i  Edens  Have. 

Saa  gaar  vi  op  ad  den  pragtfulde  Trappe  til  næste  Etage. 
Paa  Vejen  kommer  vi  forbi  et  Billede,  som  vi  vil  lægge  Mærke 
til,  thi  det  er  ikke  anbragt  her  tilfældigt,  men  staar  i  sym- 
bolsk Sammenhæng  med  det  Værelse,  vi  kommer  fra,  og  det 
Værelse,  vi  gaar  til.  Det  er  et  stort  Glasmaleri,  der  forestiller 
Uddrivelsen  af  Paradiset.  Den  Gang,  vi  er  kommet  til,  leder 
nemlig  til  et  nyt  Værelse  af  samme  Størrelse  som  de  to  første, 
men  med  et  Udtryk  forskelligt  fra  begge  de  forrige:  Her  er 
Gulvet  dækket  af  smukke,  brune  Tæpper,  Væggene  smykkede 
med  Landskaber,  men  ikke  Landskaber  som  dem  vi  saa  sidst. 
Her  aander  alt  Kamp  og  Strid,  Planter  og  Træer  kæmper  for 
Livet,  og  Dyrene  fortærer  hinanden  i  blodig  Kamp  for  Føden, 
de  svage  skjulende  sig  i  deres  beskyttende  Tilflugtssted,  og 
de  stærke  lurer  paa  de  svage.  Alle  lever  under  Dødens  tunge 
Tryk  og  lever  ved  Døden.  Træerne  misdannes  og  ribbes  af 
Storm  og  Vind,  Busken  klynger  sig  krampagtigt  fast  i  den 

dyrebare  Klipperevne,  hvor  den  har  fundet  et  lille  Fodfæste. 
Torne  og  Tidsler  og  skadelige  Urter  skyder  op  af  Jorden  og 
søger  at  trænge  sig  frem  overalt.  Eet  Sted  raser  en  ødelæg- 
gende Storm.  —  Paa  Loftet  er  ogsaa  her  Himmel  og  Skyer. 

Alt  dette  er  typisk  for  Verden,  som  den  er  under  Guds  For- 
bandelse. 

Mennesket  er  drevet  ud  af  Edens  Have  og  maa  leve  i  Kamp 
og  Strid  med  de  genstridige  Forhold  —  æde  sit  Brød  i  sit  An- 
sigts Sved. 

Dette  Værelse  kan  vi  kalde  Verdens  Værelse. 

I  det  nordvestlige  Hjørne  i  Verdens  Værelse  kommer  vi 
gennem  en  høj,  buet,  pragtfuld  Dør  ind  i  en  ny  Sal,  hvor  der 
er  højt  til  Loftet,  rummeligt  og  pragtfuldt.  Idet  man  kommer 
fra  det  foregaaende  Værelse,  der  er  gennemarbejdet  med  De- 
korationer, modtager  man  i  dette  et  Indtryk  af  Ro  og  Hvile. 
Væggene  er  holdt  i  ensfarvede  douce  Toner,  og  hele  Værelset 
indgyder  en  Følelse  af  Komfort.  Gulvene  er  belagt  med  Tæp- 
per, og  Sæderne  er  forsynede  med  polstrede  Hynder  i  Har- 
moni med  Gulvets  Tæpper.  Væggene  er  malede  med  en  af- 
dæmpet lys,  blaa  Flarve,  og  Loftet  er  hvidt  smykket  med  Guld- 
lister. Dette  Værelse  kaldes  det  Terrestriale  Værelse,  og  i  det 
gives  Undervisning  om  de  praktiske  Pligter  henhørende  til 
vor  Religion.  Ved  den  østlige  Ende  staar  et  Alter,  og  bagved 
det  danner  Gulvet  en  Forhøjning,  hvortil  vi  gaar  op  ad  tre 
Trin,  og  vi  staar  nu  over  for  en  stor  Bue,  der  spænder  over 
omtrent  hele  Væggen  og  bæres  ved  begge  Sider  af  fem  Søjler. 
Mellem  Søjlerne  hænger  en  stor  Silkeportiere. 

Dette  er  Forhænget  i  Templet. 

Gaar  vi  gennem  Forhænget,  kommer  vi  ind  i  en  endnu 
større  Sal,  som  overgaar  alle  de  andre  i  Pragt  og  Skønhed. 
Vi  er  fra  den  terrestriale  Tilstand  gaaet  ind  til  en  endnu  mere 
straalende  og  ophøjet  Herlighed,  den  celestiale.  Salen  kaldes 
det  Celestiale  Værelse.  Af  dette  Værelses  kongelige  Pragt  faar 
de  et  udmærket  Indtryk  gennem  omstaaende  Fotografi  og 
skal  ikke  her  gaa  ind  paa  nogen  Beskrivelse. 

Gennem  de  fire  Døre,  soni  ses  paia  Billedet,  kan  man  gaa 
ind  til  Beseglingsværelset  for  de  levende,  til  Beseglingsværel- 
set for  de  døde  og  til  det  mest  pragtfulde  af  alle  de  smaa  Væ- 
relser i  hele  Templet:  Det  Allerhelligste.  Det  svarer  til  det 
indre  Forhæng,  som  værnede  de  helligste  Enemærker  i  Ta- 
bernaklet og  Salomons  Tempel  fra  Offentlighedens  Blik. 

I  dette  Værelse  udføres  de  højere  Ordinancer  til  Frelse  og 
Ophøjelse  baade  for  levende  og  døde. 

Der  findes  endnu  Værelser  reserverede  til  Ældsterne,  til  de 
Halvfjerdsindstyve,  til  de  Tolv  og  til  det  første  Præsidentskab, 
naar  disse  er  samlede  til  Raad. 

Der.  er  ikke  noget  hemmeligt  vedrørende  Templet.  Det 
første  Præsidentskab  har  offentliggjort  en  Bog  med  Fotogra- 
fier af  alle  Templets  Sale  og  Gange,  og  denne  Bog  kan  købes 
af  enhver  baade  Mormon  og  Ikke -Mormon.  Der  er  ganske 
vist  ikke  Adgang  for  Offentligheden  til  Templet,  hvor  vilde 
vel  Højtideligheden  blive  under  Udførelsen  af  de  hellige  Or- 
dinancer, hvis  nysgerrige  Fremmede  kunde  trampe  ind  midt 
under  Ceremonierne.  At  tro,  at  der  udføres  lyssky  Ting  i 
Templet  tyder  afgjort  paa  en  indskrænket  Forstand.  Enhver 
god  Sidste  Dages  Hellig  har  Adgang  til  Templet  og  dets  Vel- 
signelser, og  tro  ikke,  at  nogen  forbryderisk  Handling  vilde 
være  skjult,  naar  Tusinder  og  atter  Tusinder  var  vidende  om 
den.  Det  hænder  jo  heller  ikke  saa  sjældent,  at  en  Mand  van- 
ærer sit  hellige  Kald  og  falder  fra  og  vender  sig  mod  sine 
tidligere  Venner  og  Trosfæller,  og  der  vilde  ikke  være  noget 
kærere  for  en  saadan,  end  om  han  havde  nogen  Forbrydelse 
eller  Mørkets  Gerning  at  afsløre.  Naar  disse  frafaldne  intet 
har  afsløret,  er  det  kun  fordi,  de  ikke  har  haft  noget  at  af- 
sløre, thi  saadanne  Menneskers  Fremfærd  mod  Kirken  i  alle 
øvrige  Ting  viser,  at  de  ikke  vilde  sky  noget  Middel  for  at 
skade  den. 

Templet  er  ikke  gennemført  med  samme  Skønhed  helt 
igennem.  Der  har  ikke  været  nogen  Ødslen  eller  nogen  Ud- 
gift til  unødvendige  Prydelser.  Det  fremherskende  Formaal 

er,  at  alt  har  sin  særegne  Bestemmelse.  Der  er  mange  Værel- 
ser, der  er  ganske  ligefremt  anlagt  og  kun  møblerede  i  en 
ganske  enkel  Stil,  men  der  er  atter  andre,  i  hvilke  der  ikke  er 
blevet  sparet  nogen  Anstrengelse  eller  nogen  Bekostning  for  at 
opnaa  Pragt  og  Storhed. 

Intetsteds  er  der  nogen  Antydning  af,  at  noget  mangler, 
intetsteds  findes  Tanke  af  unødvendig  Udsmykning.  Hvert 
Værelse  er  blevet  planlagt  og  udført  til  en  bestemt  Hensigt  og 
fuldført  og  møbleret  strengt  i  Overensstemmelse  hermed.  I 
dette  Tempel,  det  største  i  den  nuværende  Uddeling,  er  der 
ingen  tom  Stillen  til  Skue,  intet  Spild  af  Materialer,  ingen 
overflødig  Udsmykning.  Templet  er  blevet  planlagt  og  byg- 
get, som  man  mente  det  egnede  sig  bedst  for  Herrens  Hus. 


PRÆSIDENT  LUNDS  FØDSELSDAG. 

(Vi  læser  i  »Deseret  News«  for  17.  Maj.) 

»Kirkens  Autoriteter  og  de,  der  arbejder  i  Templet,  sam- 
ledes Lørdag  Aften  i  Salt  Lake  Tempel  for  at  fejre  Præsident 
Anthon  H.  Lunds  seks  og  halvfjerdsindstyvende  Fødselsdag. 
Det  var  samme  Dag  Fireogtresaarsdagen  for  Præsident  Lunds 
Indtrædelse  i  Kirken. 

Omtrent  200  tempelarbejdende  Kirkeautoriteter  og  Gæster 
var  til  Stede  Lørdag  Aften.  Hovedtalen  ved  Mødet  i  Templet 
blev  holdt  af  Præsident  Penrose,  som  med  dyb  Hjertelighed 
talte  om  sin  nære  Tilknytning  til  Præsident  Lund  i  det  første 
Præsidentskabs  Kontor  og  atter  og  atter  tilkendegav  Aner- 
kendelse over  for  sin  Medarbejder.  Der  blev  overrakt  Hæders- 
gæsten en  Fødselsdagsbog  med  det  første  Præsidentskabs  og 
de  Tolvs  Autograf ier  og  med  følgende  Indskription: 

»Skænket  til  Præsident  Anthon  H.  Lund  paa  hans  seksog- 
halvfjerdsindstyvende  Fødselsdag  15.  Maj  1920  af  nogle  faa 
af  hans  talrige  Venner.  Vi  elsker  Dem,  De,  som  personlig 
kender  Dem,  elsker  Dem.  Tusinder  af  gode  Folk  i  mange 

Lande,  som  ikke  har  mødt  Dem,  men  kender  til  Dem  og  De- 
res glimrende  Arbejde  og  Lærdomme,  elsker  Dem  ogsaa.  Og 
vi  forener  os  alle  i  at  ønske  Dem  mange  glædelige  og  lykke- 
lige Fødselsdage.  Vi  ærer  og  beundrer  Deres  Liv  og  det  Eks- 
empel, De  giver  os,  Deres  venlige  Væsen,  Deres  rolige,  ufor- 
styrrede, blide  Sind,  Deres  sunde  Dømmekraft,  Deres  aldrig 
svigtende  Troskab  og  faste  Tro,  og  med  forenede  Hjerter  og 
Følelser  beder  vi  Gud  at  velsigne  Dem  for  altid.« 

Præsident  Lund  takkede  for  Gaven.  Biskop  Joseph  Chri- 
stensen præsiderede  ved  Mødet.  Israel  Call  opsendte  Indled- 
ningsbønnen.  Harry  Mc.  Cune,  en  af  Præsident  Lunds  ældste 
Venner,  som  havde  arbejdet  mange  Aar  sammen  med  ham 
i  Manti  Tempel,  talte,  og  det  gjorde  ogsaa  W.  W.  Riter.  Tem- 
pelkoret gav  forskellige  Sangnumre,  og  Præsident  Rudger 
Clawson  opsendte  Taksigelsesbønnen.  Efter  Mødet  blev  der 
serveret  Forfriskninger  i  Templets  Anneks.« 

»Skandinaviens  Stjerne«  tillader  sig  som  Kirkens  Organ  for 
Præsident  Lunds  Landsmænd  —  Skandinaverne  —  at  forene 
sine  Lykønskninger  med  vore  Søskendes  i  Zion. 

Vi  føler  os  stolt  af,  at  Norden  tæller  Præsident  Lund  blandt 
sine  Sønner. 


BESØG  TIL  SKANDINAVIEN. 

Præsidenten  for  den  europæiske  Mission,  George  A.  Smith, 
en  af  de  tolv  Apostle  i  Jesu  Kristi  Kirke  af  Sidste  Dages  Hel- 
lige, vil  besøge  Skandinavien  og  afholde  Konferencer  som 
fol ger: 

I  Christiania  den  27.  Juni,  i  Stockholm  den  4.  Juli  og  i  Kø- 
benhavn den  11.  Juli. 

Vi  haaber,  at  Kirkens  Medlemmer  og  Venner  vil  overvære 
disse  Konferencer,  thi  de  vil  blive  af  stor  Betydning  for  Evan- 
geliets Fremme  her  i  Norden. 

BREV  FRA  OLUF  K.  KARLSEN  TIL 
PRÆSIDENT  A.  SCHOU. 

Bergen,  den  28.  Maj  1920. 
Præsident  A.  Schou, 

Osterhausgaden  27,  Kristiania. 
Kære  Præsident! 
Med  Tak  modtaget  Deres  Brev  af  11.  ds.  Hoslagt  sendes 
Rapport  for  Maj  Maaned.  Vi  lever  alle  vel  i  Bergen  og  har  for 
Tiden  et  udmærket  Vejr. 

Anden  Pinsedag  foretog  vi  —  et  samlet  Selskab  paa  ca.  100 
Personer  —  en  særdeles  vellykket  Udflugt  paa  et  mindre 
Dampskib,  som  vi  havde  lejet  i  den  Anledning. 

Vi  var  ogsaa  saa  heldige  at  leje  et  Ungdomshus  paa  det 
Sted,  hvortil  Turen  gik,  og  i  det  Hus  holdt  vi  Møde  om  Efter- 
middagen. Mødet  var  særdeles  vellykket,  og  foruden  Søskende 
var  der  50  fremmede  til  Stede.  Sangkoret  sang  flere  inspire- 
rende Sange,  som  gjorde  et  dybt  Indtryk  paa  Tilhørerne.  — 
Vi  uddelte  ogsaa  en  Del  Skrifter  til  Stedets  Befolkning. 

Ældre  Søskende  i  Kirken  siger,  at  det  er  en  af  de  mest 
ypperlige  Anledninger  vor  Kirke  har  haft  til  her  i  Bergen  at 
udsprede  Evangeliet. 

De  hjerteligste  Hilsener  sendes  Dem  fra  Deres  Broder  i 
Evangeliet. 

Oluf  K.  Karlsen. 


PROFETEN  JOSEPH. 

(Fortsat.) 

Denne  Budbærer,  Engelen  Moroni,  talte  om  en  nedgravet 
Historie  som  Bevis  paa,  at  Synet  ikke  var  et  bart  Fantasi- 
foster, og  saa  var  der  desuden  i  Højen  »Cumorah«  en  Sten- 
kiste, i  hvilken  de  hellige  Relikvier  var  nedlagt,  indbefattende 
Urim  og  Thummin,  Brystpladen  og  Guldpladerne.  Det  er  dumt 
at  fremstille  overfor  andre,  at  Synerne  var  indbildte  og  »sub- 
jektive«, naar  disse  »objektive«  eller  synlige  materielle  Ting 

var  lagt  for  Dagen.  Det  er  godtgjort  ved  elleve  Vidners  uan- 
klagede  og  dadelfrie  Vidnesbyrd  foruden  sit  eget  og  sin  Mo- 
ders Vidnesbyrd,  at  han  havde  Guldplader,  paa  hvilke  der 
var  indgraveret  Bogstavtegn.  Hvis  Joseph  ikke  modtog  Guld- 
pladerne paa  den  omtalte  Maade,  hvorledes  fik  han  dem  da? 
Et  ungt  Menneske  under  hans  Omstændigheder  kunde  ikke 
komme  til  dem  paa  en  verdslig  Maade  uden  at  Kendsgernin- 
gerne var  kommet  frem.  Den  fornylig  afdøde  amerikanske 
Forfatter  og  kunstindustrielle  Foregangsmand,  Elbert  Hub- 
bard,  skrev: 

»Jeg  kan  ikke  forstaa,  hvorfor  og  hvorledes  Folk,  som 
tror,  at  Moses  fandt  Jehovahs  udskaarne  Stentavler,  endnu 
chikanerer  og  spotter  over  Metaltavlerne,  som  fandtes  af  Jo- 
seph Smith.  Det  er  blot  et  Spørgsmaal  af  Tid  og  Afstand;  men 
Tiden  kan  ikke  gøre  Løgn  til  Sandhed.  Det,  som  en  Gang 
skete,  kan  ske  igen.  Om  Gud  var  Gud  paa  Moses  Tid,  saa  er 
han  det  endnu.« 

Atter  siger  disse  Plader  sig  at  indeholde  en  hellig  Historie 
af  en  forhistorisk  Slægt  paa  det  amerikanske  Kontinent  og 
Guds  Handlemaade  med  dem,  eller  med  andre  Ord  en  lig- 
nende Bog  som  »Bibelen«.  Se  her  er  en  Bibel  fra  Oldtidens 
Amerika,  som  det  objektive  eller  følelige  Værk,  i  Stand  til  at 
læses  Ord  for  andet,  og  som  et  Bevis  paa,  at  det  himmelske 
Syn,  at  Pladerne  og  Oversættelsen  af  Optegnelserne  ved  Guds 
Gave  og  Kraft  ikke  er  subjektiv,  eller  om  man  vil,  kun  et 
Foster  af  en  sygelig  Fantasi.  Synet  og  Pladerne,  som  blev  set 
og  undersøgt  af  adskillige  Personer,  gaar  forud  for  og  er  nøje 
forbundet  med  Oversættelsen  af  Mormons  Bogs  hellige  Hi- 
storie. Om  Profeten  Joseph  ikke  fik  denne  Bog  paa  den  af 
ham  selv  fortalte  Maade,  hvorledes  fik  han  den  da,  og  hvor 
kom  den  fra?  Vil  nogen,  som  er  bekendt  med  Kriminalrets- 
historien  tro,  at  en  ulærd  Landsbydreng,  med  et  godt  Udfald, 
kunde  eftergøre  et  stort  Bind  om  et  Oldtidsfolk  og  deres  verds- 
lige Historie,  naar  dygtige  og  begavede  Mænd  finder  det  van- 
skeligt og  ofte  umuligt  at  eftergøre  et  eneste  Ord  eller  endog 

en  Stavelse  uden  Opdagelse,  hvorledes  tror  da  nogen,  at  Jo- 
seph Smith  med  Held  kunde  opdigte  den  udarbejdede  Histo- 
rie og  Guds  Ord,  som  indeholdes  i  Mormons  Bog?  Kunde  han 
falskelig  foregive  at  oversætte  i  aarevis  uden  at  blive  opdaget? 
Forsøget  paa  at  forbinde  Salomon  Spanlding  og  Sidney  Rig- 
don med  Mormons  Bogs  Forfatterskab.  Udgiverne  af  Salo- 
monsens store  danske  Leksikon  lader  desværre  sine  Læsere 
sluge  denne  tykke  Uvidenhed.  Endog  den  store  Journalist 
og  Rigsdagsmand  Jeppesen  Borgbjerg  gav  sig  ikke  mere  Tid 
til  at  undersøge  dette  Forfatterskab,  da  han  personlig  var  her 
i  Utah,  end  at  han  fortalte  den  samme  Krønike  til  danske 
Læsere  i  et  fint  Julemagasin,  efter  at  han  var  kommet  hjem, 
er  fuldstændig  mislykket,  og  velunderrettede  Personer  be- 
skæftiger sig  ikke  mere  med  den  Side  af  Sagen. 

Hvem  kan  paa  endog  tilsyneladende  rigtig  Maade  give  no- 
gen Grund  for  Mormons  Bogs  Fremkomst,  end  netop  i  Følge 
den  Fremstilling,  som  Joseph  har  givet?  Og  om  nu  Synerne 
og  Aabenbaringerne  simpelthen  var  Resultatet  af  et  overfan- 
tasirigt eller  et  unormalt  Sind,  som  Dr.  Riley  forsvarer  i  sin 
Doktorafhandling,  hvorledes  er  det  da  Tilfældet,  at  der  gen- 
nem Josephs  hele  Arbejde  lober  en  sammenhængende  Enhed. 
Engelen  Moronis  Undervisning  f.  Eks.  bebuder  Tempelarbej- 
det,  som  ikke  blev  paabegyndt  førend  flere  Aar  efter,  hen- 
imod  Slutningen  af  Josephs  jordiske  Tjeneste  for  Herrens 
Sag.  Det  første  himmelske  Syn  er  et  passende  Præludium  til 
det  hele  guddommelige  Nutids-Drama,  som  Englenes  Sang 
for  Hyrderne  var  Indledningen  til  Frelserens  jordiske.  Dette 
Syn  er  Nøglen  til  Døren  af  den  genoprettede  »Christelige  Kir- 
ke«, vil  sige:  »lig  den  Christus  oprettede  Kirke«. 

Det  fordrer  mindre  Lettroenhed  at  tro,  at  Joseph  Smith  var 
inspireret,  end  at  tænke  sig,  at  en  Dreng  af  hans  Alder  og 
Erfaring  kunde  saa  at  sige  eftergøre  »Mormonismen«s  væl- 
dige aandelige  Bygning,  dens  nøje  sammenføjede  Organisa- 
tion og  Lærdomme.  Naar  nogen  vil  antage  Mormons  Bog  som 
en  opdigtet  Fortælling  og  ikke  som  en  virkelig  Historie,  saa 

maa  man  forklare,  hvorledes  »Forfatteren«  eller  »Oversæt- 
teren« vidste  Besked  med  de  mange  Fakta  vedrørende  Etno- 
logi (Læren  om  Folkeslags  Slægtskab)  og  Oldkyndighed,  som 
løber  gennem  Bogens  Historie,  og  som  er  Sandheder,  Viden- 
skaben ikke  er  blevet  bekendt  med  førend  de  senere  Aaringer. 
For  blot  at  tage  et  lille  Eksempel  blandt  de  mange,  og  som 
i  sig  selv  er  slaaende  blandt  de  mange  Smaating,  berettet  om 
Arkæologi  i  Forbindelse  med  Bogen.  Paa  den  Tid,  Bogen 
publiceredes,  var  det  ikke  almindelig  bekendt,  om  det  i  det 
hele  taget  var  bekendt,  at  de  oprindelige  Indbyggere  i  Ame- 
rika var  vant  til  at  benytte  saadanne  Stenkister  ved  Nedgrav- 
ningen af  deres  Værdigenstande.  Saadan  en  Stenkiste  blev 
opdaget  i  Efteraaret  1906  paa  T.  M.  Edmondsons  Farm  nær 
ved  Streetsville  i  Peel  County,  omtrent  22  miles  Vest  for  To- 
ronto, Ontario,  Canada,  og  som  det  findes  omtalt  i  »Records 
of  Past  ages«  (Beretninger  om  hengaaede  Tidsaldre)  for  Marts 
og  April  1909,  Side  75 — 76.  Det  siges  her,  at  saadanne  Sten- 
kister var  fundet  i  Staterne  Tennesse,  Illinois,  paa  Steder 
langs  Delaware-Floden,  og  ogsaa  i  det  nordlige  New  Mexiko. 

Efter  at  Skeptikeren  tilfredsstillende  har  forsøgt  at  for- 
klare sig  alle  de  Opgaver  eller  Problemer,  som  er  forbundet 
med  Mormons  Bog,  saa  er  der  endnu  to  Bind  af  hellig  og 
sublim  Skrift,  Lærdommens  og  Pagtens  Bog,  samt  Aaben- 
baringen  og  Oversættelser  i  »Den  kostelige  Perle«  af  »Moses 
og  Abrahams  Bog«.  Lad  den  skeptiske  Kritiker  f.  Eks.  for- 
klare, hvorledes  Joseph  ved  Hjælp  af  Verdens  Kundskab  og 
Visdom  kunde  forfatte  Kapitlerne  1,  20,  29,  45,  59,  76,  84,  87, 
88,  89,  93,  101,  107,  132  i  Pagtens  Bog  og  mange  andre  maaske 
ligesaa  vidunderlige. 

Kirken  blev  organiseret  som  et  Resultat  af  Joseph  Smiths 
Syner  og  Aabenbaringer.  Professor  Ely  af  Wisconsin  Uni- 
versitet og  Vice-Præsident  Marshall  af  de  Forenede  Stater 
og  andre  lignende  Mænd  erklærer  Kirken  for  en  af  de  mest 
fuldkomne  og  fuldstændige  Organisationer. 

Om  man  overvejer  de  Efterforskninger  og  Krav,  som  maatte 
stilles  til  Menneskets  Lærdom  og  Begavelse  for  at  frembringe 


195 

de  tre  Bind  af  hellig  Skrift,  som  blev  givet  gennem  Joseph, 
da  vil  man  erkende,  at  ingen  kunde  have  gjort  det  Arbejde 
uden  guddommelig  Hjælp.  Der  er  visse  Sager,  som  ikke  egner 
sig  til  vellykket  Opspind.  Et  stort  Bind  Hellig  Skrift  er  en  af 
dem.  Det  vilde  desuden  være  Gudsbespottelse,  og  fra  et  aner- 
kendt aandeligt  Erfaringsstandpunkt  vilde  det  falde  meget 
sølle  ud  for  en  egensindig  Bedrager  at  tilbyde  en  Udfor- 
dring at  faa  sit  opdigtede  Arbejde  bekræftende  vidnet  om  af 
den  Hellige  Treenighed  paa  den  Maade,  som  selve  Mormons 
Bog  foreskriver,  nemlig:  »Naar  I  modtage  disse  Ting,  forma- 
ner jeg  eder  til  at  adspørge  Gud,  den  evige  Fader,  i  Christi 
Navn,  om  disse  Ting  ikke  er  sande,  og  dersom  I  bede  af  et 
oprigtigt  Hjerte  og  med  fast  Forsæt  i  Tro  paa  Christus,  vil 
han  aabenbare  Sandheden  deraf  for  eder  formedelst  den 
Helligaands  Kraft,  og  i  den  Helligaands  Kraft  kunde  I  kende 
Sandheden  af  alle  Ting«.  (Moronis  Bog,  10.  Kap.). 


ET  LILLE  KIG  IND  I 
NORDENS  LITTERATUR. 

(Ved  Anders  Jacobsen.) 

Prøv  at  gaa  lidt  tilbage  i  dine  Tanker  —  tilbage  til  den  Tid, 
da  du  først  hørte  Mormonismen  forkynde.  Husker  du,  hvor 
du  studsede,  da  du  første  Gang  hørte  Læren  om  Forudtilvæ- 
relsen.  Læren  om,  at  Mennesket  havde  eksisteret,  før  det  blev 
født  til- Verden  her,  eksisteret  som  et  aandeligt,  personligt  Jeg, 
at  vort  Ophold  her  var  en  Skole,  en  Prøvestand,  en  Smelte- 
digel, hvori  det  skulde  prøves,  om  vi  er  af  lødigt  Metal,  eller 
der  er  uægte  Stoffer  iblandt  —  om  vi  duer  til  noget  eller  kun 
er  nogle  Stympere,  forstod  at  din  Opførsel  under  denne  Prøve 
vil  betinge  din  Tilværelse  i  det  næste  Liv,  at  du  saa  at  sige 
bygger  det  Hus,  du  en  Gang  skal  bo  i,  og  at  om  du  bygger 
godt,  vil  Huset  blive  godt,  og  om  du  bygger  daarligt,  vil  Huset 
blive  derefter. 

Du  studsede  —  men  samtidig  var  det,  som  om  et  Slør  blev 
løftet  fra  dit  forbavsede  og  undrende  Blik.  Du  gik  før  fremad 
i  Taagen,  du  saa  kun,  hvor  du  just  gik,  kun  hvor  du  just 
nu  skulde  sætte  din  Flod,  saa  ikke  frem,  saa  ikke  tilbage,  ikke 
dit  Udgangspunkt,  ikke  dit  Maal,  ikke  din  Gud,  ikke  din  Bro- 
der, som  gik  ved  din  Side,  knap  nok  dig  selv.  —  Da  pludselig 
bryder  Solen  frem  og 

»Taagerne  ruller  sig  sammen  i  Klump 
og  skinnende  klar  ligger  Dagen.« 

Der  ligger  Vejen  for  dig  oplyst  og  tydelig,  der  er  dit  Maal, 
her  er  du  selv,  derfra  kom  du,  og  der  —  der  ved  din  Side 
gaar  jo  din  Broder,  og  ved  Maalet  venter  en  kærlig  Fader  og 
Moder  paa  jer  begge. 

Lige  saa  ny,  lige  saa  forbavsende,  lige  saa  stor  en  Aaben- 
baring  for  dig  var  Læren  om  Frelse  for  de  døde,  og  ikke 
mindre  Læren  om  den  evige  Udvikling.  Det  er  imidlertid 
overraskende  og  interessant  at  se,  at  to  af  Nordens  store  Aan- 
der  og  en  af  de  største  Mænd,  der  har  levet  paa  Jorden,  ved 
egne  Anstrengelser  og  egen  Søgen  er  naaet  frem  til  at  ane,  ja 
ligefrem  aabent  og  klart  erkende  og  lære  disse  i  Ordets  ful- 
deste Betydning  herlige  Sandheder.  —  —  »Forbavses  ikke 
over  Mormonernes  Lærdomme;  kald  dem  ikke  Hjernespind; 
nogle  af  dem,  som  I  kalder  de  største  iblandt  eder,  har  lært 
det  samme  som  vi.  Dem  kalder  I  ikke  Fanatikere,  forblindede, 
men  store  Mænd.  Hvad  mener  I  da  om  Mormonerne,  der  klart 
og  koncist  lærer,  hvad  disse  kun  dunkelt  har  skimtet  og  uty- 
deligt set?« 

Carsten  Hauch  var  en  af  Guldaldertidens  store  Digtere.  Han 
tog  baade  sit  Kald  som  Digter  og  sin  rent  menneskelige  Mis- 
sion i  Livet  meget  alvorligt.  Han  var  i  høj  Grad  Idealist  og 
meget  nidkær  efter  at  gøre,  hvad  han  mente  var  Ret;  man 
maatte  f.  Eks.  hver  Gang,  han  i  Forretningsanliggende  skulde 
afgive  Kendelse  over  en  eller  anden,  han  ikke  kunde  udstaa, 
bønfalde  ham  —  og  altid  forgæves  —  om  ikke  at  støtte  den 

paagældende  med  sin  Stemme,  han  var  saa  bange  for,  at  per- 
sonlige Bevæggrunde  skulde  løbe  af  med  ham  paa  Bekostning 
af  Retfærdigheden.  —  En  Aand,  som  hele  sit  Liv  søgte  og 
stræbte  fremad  og  fortsatte  sin  Udvikling  op  i  sin  høje  Alder- 
dom, da  de  fleste  Mennesker  allerede  længe  har  staaet  stille; 
saaledes  var  Hauch.  Han  forstod,  at  Menneskets  Tilværelse 
ikke  er  begrænset  af  de  to  Poler,  Vuggen  og  Graven,  der  af- 
slutter det  —  hver  til  sin  Side  her  paa  Jorden,  forstod  at  vi 
vilde  eksistere  efter  Afslutningen  fremad:  efter  at  vi  var  ble- 
vet lagt  i  Graven  ,  forstod  —  omend  kun  dunkelt,  at  vi  havde 
eksisteret  før  Afslutningen  tilbage:  før  vi  var  blevet  lagt  i 
Vuggen,  og  det  er  det  sidste,  der  interesserer  os. 

Hør  hvad  han  skriver  i  et  af  sine  Hovedværker:  »En  polsk 
Familie«: 

»Ogsaa  jeg  erindrer  sælsomme  Glimt  i  hin  Alder,  hvilke 
øjeblikkelig  oplyste  Egne,  som  ellers  ligger  i  det  dybeste 
Mørke.  Ja  undertiden  var  det,  ligesom  jeg  huskede  noget,  der 
gik  foran  min  tidligste  Barndom,  og  Anelser  vaagnede  om  en 
skjult  Tilværelse  før  den  nærværende,  om  Tider,  hvori  jeg 
havde  levet,  før  jeg  begyndte  min  Bane  paa  denne  Jord,  jeg 
var  da  tilmode  ligesom  de  Mænd,  der  i  Amerikas  Vulkaner 
havde  opdaget  nye  Kratere,  som  ligger  mange  tusinde  Fod 
dybt,  og  i  hvis  Indre  de  hemmelige  Kræfter  vel  atter  have 
dannet  nye  Ildsvælg,  saa  man  aner  en  uendelig  Virksomhed, 
der  strækker  sig  lige  til  Jordens  Midtpunkt. 

Enkelte  Mænd,  til  hvem  jeg  omtalte  disse  Syner,  tilstode 
mig,  at  de  havde  erfaret  noget  lignende,  imidlertid  vilde  de 
forklare  det  enten  af  Drømme  eller  af  dunkle  Erindringer  om 
en  tidligere  Tid  end  den,  man  tydelig  kan  huske.  Dette  bedrø- 
vede mig,  da  min  Fantasi  bestandig  foretrak  at  sætte  disse 
Tider  foran  Menneskets  Fødsel,  og  om  det  er  saa,  vide  vi  jo 
heller  ikke,  derfor  takker  jeg  Gud,  der  i  Menneskets  Sjæl  har 
nedlagt  Anelser  om  en  højere  Verden  end  den,  hvilken  Viden- 
skaben i  Almindelighed  tør  erkende  eller  paaskønne.« 

Viktor  Rydberg  var  svensk,  en  Mand  med  en  dyb  og  om- 

fattende  Viden,  og  en  af  Nordens  største  Forfattere.  Han  skri- 
ver i  sin  Bog  »Vaabensmeden«: 

»Det  siges,  at  dette  Hus  er  blevet  bygget  af  hedenske  For- 
fædre. Hvor  er  de  nu?  I  deres  Livstid  havde  de  aldrig  hørt 
Tale  om  den  Herre  Jesus.  Skulde  de  for  denne  ufrivillige 
Navnkundighed  være  bleven  dømte  til  Kvaler,  der  skal  vare  i 
Evighed?  Nej,  nej.  Der  har  været  Hedninger,  som  skønt  de 
ikke  i  udvortes  Forstand  kendte  Loven  alligevel  gjorde,  hvad 
Loven  bød,  fordi  Gud  —  mærk  det  vel  —  Gud  selv  —  havde 
skrevet  sin  Lov  i  deres  Hjerter  og  Samvittigheder.  Denne  hel- 
lige Hjerte-  og  Samvittighedsskrift  er  ikke  nedkastet  i  Hel- 
vede for  der  at  brænde  op.  Nej,  disse  Hedninger  er  der,  hvor 
alle  Børn,  selv  de  udøbte,  er,  og  hvor  vi  selv  skal  samles  — 
de  er  i  Dødsriget,  i  dets  Paradis  eller  dets  Fængsel,  alt  efter 
hvad  deres  Sjælstilstand  og  evige  Bedste  kræver.  Saligheden 
i  dette  Paradis  er  ikke  den  højeste  Lykke,  thi  den  er  blandet 
med  Attraa  og  Længsel,  ligesom  den  jordiske  Lykke  er  det 
i  somme  Sjæle,  maaske  i  alle,  men  sikkerlig  i  min.  Lyset  i 
dette  Paradis  er  ej  heller  det  rene  himmelske,  men  ogsaa  det 
er  ligesom  blandet  med  Attraa  og  Længsel.  Dets  Symbol  er 
maaske  Stjernelyset  deroppe.« 

Vi  Sidste  Dages  Hellige  hilser  med  Glæde  paa  mange  gamle 
Bekendte  blandt  disse  Lærdomme,  men  vi  gentager:  »Vi  ved 
endnu  langt  mere.«  Vi  genkender  en  god  gammel  Ven;  Læ- 
ren om  Frelse  for  de  døde.  Og  vi  anerkender  Storheden  i,  at 
en  Mand  paa  egen  Haand  har  kæmpet  sig  frem  til  en  For- 
staaelse,  som  den  udtrykte  indrømmer,  at  der  kræves  mere 
Aandsstorhed,  end  de  fleste  Mennesker  er  i  Besiddelse  af,  til 
at  arbejde  sig  frem  til  at  forstaa  og  erkende  en  saadan  ny  og 
hidtil  ukendt  Sandhed,  men  samtidig  fastholder  vi,  at  hvor 
stor  en  Aandsfrihed  det  end  tyder  paa,  er  dog  selve  det,  han 
har  naaet,  kun  som  et  Barns  Lallen  med  Ciceros  Taler  sam- 
menlignet med  Mormonismens  Klarhed  paa  det  nævnte  Om- 
raade. 

Danmarks    største   nulevende   Digter    Johannes    Jørgensen 

skrev  for  nogle  Aar  tilbage  et  Essay  om  Goethe,  som  han 
kaldte  »Goethebogen«.  I  den  og  ogsaa  en  Del  i  sin  Bog  »Mit 
Livs  Legende«  dvæler  han  ved  Goethe,  en  af  de  største  Aan- 
der,  som  Verden  har  fostret,  en  Mand,  der  for  100  Aar  siden 
var  saa  langt  forud  for  sin  Tid,  at  Verden  for  en  stor  Del  slet 
ikke  har  naaet  ham  endnu,  en  aandelig  Gigant,  en  Kæmpe, 
der  rager  fuldstændig  op  over  sin  Samtid.  Digter,  Videnskabs- 
mand og  Tænker  og  forud  for  sin  Samtid  i  alle  tre  Retninger 
—  de  tre  Retninger,  som  han  for  Resten  smeltede  fuldstændig 
sammen,  saa  man  maa  lede  om  Filosofien  i  Digterværkerne 
og  Videnskaben  ligesaa  —  men  er  ikke  ogsaa  dette  i  Retning 
af  det  ideelle,  bør  ikke  netop  den  nævnte  Sammensmeltning 
være  Tilfældet.  Johannes  Jørgensen  overvejer  en  mærkelig 
Lære,  som  denne  Goethe,  Giganten  blandt  Giganterne  i  »Aan- 
derne«s  Verden,  har  fremsat  i  sit  Skuespil  »Faust«  (studs 
ikke  over  Ordet  Skuespil,  studs  ikke  over,  at  en  af  de  største 
Tanker,  nogen  Filosof  er  naaet  til,  er  fremsat  i  et  Skuespil) 
en  Lære,  der  gaar  ud  paa,  at  Menneskets  »Frelse«  bestaar  i 
evig  Udvikling.  Jons.  Jørgensen  selv  er  ikke  en  Gang  naaet 
saa  langt,  at  han  kan  annamme  denne  store  Tanke  ■  —  for  ham 
er  evig  Ro  og  Hvile  større,  men  vi,  De  Sidste  Dages  Hellige, 
vi  anerkender  den  absolut,  anerkender  at  i  denne  Tanke  lig- 
ger Nøglen  til  alt  stort  og  ophojet,  ja  til  Guds  Storhed. 

Tanken  er  kun  udtrykt  i  et  Par  Linier  —  Goethe  har  frem- 
sat af  mange  og  store  Tanker  i  »Faust«,  men,  siger  han  til  sin 
Samtid,  de  er  for  store  til,  at  I  vil  kunne  modtage  dem,  der- 
for har  jeg  skjult  dem,  søg,  og  de  værdige  vil  finde  dem,  og 
i  de  urettes  Hænder  vil  de  ikke  falde,  thi  de,  der  endnu  er 
umodne  for  dem  vil  aldrig  finde  dem  —  men,  siger  Goethe 
selv  om  de  nævnte  Linier:  »i  dem  ligger  Nøglen  til  Fausts 
Frelse.« 

De  lyder  saaledes: 

Englene: 

—  »hvo  altid  stræber  frem  og  frem 
ham  kan  vi  Frelse  skænke.« 

Vi  bøjer  os  i  ydmyg  Undren  for  den  Mand,  som  paa  egen 
Haand  er  naaet  til  at  fatte  denne  mægtige  Sandhed  —  frem- 
sætter den  i  to  Linier. 


TANKENS  FLUGT. 

(Frit  oversat  fra  Engelsk  af  Aug.  S.  Schou). 

Tænk,  om  Du  kunde  svæve,  som  Tanken  frit  og  let, 
Rundt  hele  Verdensrummet  og  aldrig  blive  træt. 
Du  paa  en  saadan  Rejse  dog  aldrig  kunde  se 
En  Ende  paa  Planeter,  ej  til  Guds  Skabelse. 

Om  Du  paa  Kolob  landed',  hvor  Guderne  nu  bo, 
Du  lære  vilde  meget  til  Styrke  for  din  Tro, 
Og  alt,  som  nu  er  dunkelt,  forklaret  vilde  staa, 
Og  saa  paa  Tankens  Vinger  Du  fremad  kunde  gaa. 

Der  findes  ingen  Grænser,  der  ingen  Ende  er 
Paa  Himmelrummets  Kloder,  skønt  faa  vi  skue  her. 
Dog  i  fuldstændig  Orden  paa  Sympatiens  Vej 
Vi  vide,  at  de  alle  saa  smukt  bevæge  sig. 

Det  herligt  vist  vil  blive,  naar  vi  en  Gang  kan  faa 
Fuld  Kundskab  om  det  Hele,  som  vi  nu  ej  forstaa, 
Naar  vi  vil  se  og  kende  Gud  Faders  store  Magt 
Og  aldrig  mere  tvivle  paa  noget,  han  fiar  sagt. 

